वैसे मैं अपनी बात कहूँ तो मुझे इस सबसे दुःख जरूर हो रहा है लेकिन बहुत हैरत नहीं हो रही| आदमी के संस्कार उसके आचार व्यवहार की गवाही दे देते हैं| बाह्य दुनिया में जहां हम लोग एक दूसरे के संपर्क में आने पर बाडी-लैंग्वेज, भाषा, बोलचाल की शैली, रहन सहन, संगति आदि के आधार पर सामने वाले की पहचान करते हैं वहीं अंतरजाल की दुनिया में आपकी टिप्पणियाँ, आपका लेखन आपके संस्कारों व विचारों की पहचान बनता है| भाषा शैली और संगति का महत्त्व भी अनदेखा नहीं किया जा सकता| हम दूसरों को वही दे सकते हैं, जो हमारे पास है|